Diari Oficial de la Generalitat Valenciana


Sumari del DOGV 4023, del 18-06-2001 (2001/5882)

DECRET 106/2001, de 12 de juny, del Govern Valencià, pel qual es crea l'Institut d'Educació Secundària a Catral, per transformació de la secció d'Educació Secundària existent.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5882


Data del document
:   12-06-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Catral
    * ensenyament secundari

DECRET 106/2001, de 12 de juny, del Govern Valencià, pel qual es crea l'Institut d'Educació Secundària a Catral, per transformació de la secció d'Educació Secundària existent. [2001/F5882]
  
La Secció d'Educació Obligatòria de Catral, dependent de l'Institut d'Educació Secundària de Dolores, va ser creada per l'Ordre de 5 de novembre de 1998, de la Conselleria de Cultura, Educació i Ciència, configurada amb una capacitat de huit unitats d'Educació Secundària Obligatòria.
  
L'increment de la demanda de llocs escolars el curs acadèmic 2000/2001, fins a assolir els 12 grups d'Educació Secundària Obligatòria, fa necessària la transformació de la secció en institut per tal com l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària, assigna a estos centres una capacitat inferior a 12 unitats.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, a proposta del conseller de Cultura i Educació i després de la deliberació del Govern Valencià, en la reunió del dia 12 de juny de 2001,
  
DECRETE
  
Article únic
  
Crear, per transformació de la Secció de l'Institut d'Educació Secundària de Dolores a Catral, codi 88360597, el següent centre docent:
  
Província: Alacant.
  
Localitat: Catral.
  
Denominació: Institut d'Educació Secundària.
  
Codi: 88608838.
  
Titular: Generalitat Valenciana.
  
Domicili: c/ Armando Ros, s/n.
  
Composició: 12 unitats d'Educació Secundària Obligatòria.
  
Capacitat: 360 llocs escolars d'Educació Secundària Obligatòria.
  
Disposicions addicionals
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
Disposicions finals
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili i la configuració del centre.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2000/2001.
  
València, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,